钦定古今图书集成/理学汇编/学行典/第177卷 > 礼记 > 《坊记》
## 钦定古今图书集成/理学汇编/学行典/第177卷 > 礼记 > 《坊记》

子云：“善则称亲，过则称己，则民作孝。”

又

‘孝子不匮’。”

〈大全〉马氏曰：从命不忿，爱也；微谏不倦，敬也。

子云：睦于父母之党，可谓孝矣，故君子因睦以合族。
《诗》云：“此令兄弟，绰绰有裕。不令兄弟，交相为愈。”

〈大全〉严陵方氏曰：“于父母之党犹且睦之，况父母乎？故可谓孝矣。”

子云：“于父之执，可以乘其车，不可以衣其衣，君子以
广孝也。”子云：“小人皆能养其亲，君子不敬，何以辨？”子
云：“父子不同位，以厚敬也。”

〈大全〉严陵方氏曰：“夫孝所以事父也，于父之执犹且如此，则孝之所及者广矣，故曰‘君子以广孝也’。”